‎कोरोना वाइरस महामारी के दौरान फ़िल्माया गया
‎साक्षात्कार के दौरान न्यूयॉर्क राज्य सुधार विभाग ने
‎कैदियों का मास्क पहनना अनिवार्य किया था
‎जब मैं पलटकर उस ज़िंदगी को देखता हूँ जो मैंने जी है…
‎वह ज़िंदगी कहलाने लायक़ नहीं थी।
‎मैं कभी बुरा इंसान नहीं था।
‎मुझे हमेशा ग़लत समझा गया।
‎क्योंकि मैंने ख़ुद को नहीं समझा।
‎साल 2000 से अब तक,
‎अमेरिका में 3,00,000 से ज़्यादा हत्याएँ की गई हैं
‎मैंने लोगों को चोट पहुँचाई है, ‎मैंने लोगों को बहुत ज़्यादा चोट पहुँचाई है।
‎लेकिन मैंने कभी किसी को मारा नहीं है, इससे पहले।
‎इस बात के साथ मुझे हर दिन जीना पड़ता है।
‎उनमें से 25 प्रतिशत से ज़्यादा सज़ायाफ़्ता हत्यारे
‎गंभीर मानसिक बीमारी से भी पीड़ित हैं
‎मुझे जेल में इस बात को स्वीकार करने में
‎कुछ साल लग गए कि मैंने किसी को मारा था।
‎यह कैदी नंबर 02बी0916 की कहानी है
‎NETFLIX सीरीज़
‎विस्मृति
‎ऐटिका सुधार विभाग ‎न्यूयॉर्क
‎अप्रैल 2002 में,
‎जेम्स वॉकर को दुकान के क्लर्क जेम्स कर्री ‎की हत्या का दोषी ठहराया गया
‎हालाँकि मुझे अभी सज़ा मिल रही है,
‎मैं इसके लिए ख़ुद को लगातार सज़ा देता हूँ।
‎आपके सामने अभी जो शख़्स बैठा है…
‎वह उस समय किसी भी चीज़ की ज़िम्मेदारी…
‎नहीं लेता।
‎वॉकर ने कभी भी ‎हत्या करने की बात को नहीं नकारा है
‎लेकिन उसका दावा है कि उसे ऐसा करना याद नहीं है
‎मुझे ज़िम्मेदारी की कोई परवाह नहीं थी।
‎मुझे केवल जिसकी परवाह थी वह था… ‎खाना, सोना और नशा करना।
‎मैं 1963 में रोचेस्टर, न्यूयॉर्क में पैदा हुआ था।
‎वह बहुत शहरी और चुनौतीपूर्ण था।
‎उस समय में, एकल अभिभावकों ‎और बच्चों के लिए ज़िंदगी काफ़ी मुश्किल होती थी।
‎मैं और मेरे भाई और मेरी बहनें सब बहुत करीब थे।
‎अगर हम में से एक ग़ायब होता था, ‎तो ऐसा होता था जैसे पहेली का एक टुकड़ा ग़ायब है
‎और चीज़ें ठीक नहीं हैं।
‎और, ख़ासकर, ‎पहेली का वह ग़ायब हिस्सा अकसर मैं होता था।
‎छोटी उम्र से, वॉकर ने ‎सामाजिक रूप से एकीकृत करने में संघर्ष किया
‎जब मैंने स्कूल में दाख़िला लिया, ‎वे लोग हमेशा कहते थे कि
‎मैं आक्रामक था या मुझ में सीखने की अक्षमता थी।
‎मुझे सीखने में कोई तकलीफ़ नहीं थी।
‎हालाँकि मुझ में अक्षमता थी।
‎वॉकर का दावा है कि उसके बचपन की आक्रामकता ‎याद न रहने की अवधियों से जुड़ी थी
‎वह इन घटनाओं को 'विस्मरण' कहता है
‎जब मैं छह साल का था, ‎तो उन लोगों ने मुझे दवाइयाँ दी थीं
‎क्योंकि एक घटना हुई थी जहाँ टीचर ने ‎पूरी कक्षा के सामने मेरी पतलून उतारकर
‎मुझे रूलर से मारा था।
‎उस रूलर पर पीतल की पट्टी लगी थी।
‎मैं बच्चा हूँ। मैं रो रहा हूँ।
‎और, उन्होंने मुझे रूलर से कुछ-एक बार मारा,
‎फिर मुझे वापस भेज दिया।
‎वह मुड़ीं और मैंने कुर्सी उठाई और उन पर फेंक दी।
‎और फिर में क्लास से भाग गया।
‎और वह मेरे विस्मरण की पहली दर्ज की गई घटना थी।
‎क्योंकि जब मेरी माँ ने उस बारे में पूछा, ‎तो मुझे कुछ याद नहीं था।
‎जब मैं दवाइयाँ नहीं ले रहा था, ‎उस समय मुझे विस्मरण होते थे।
‎वे दो घंटे से लेकर तीन हफ़्ते लंबे हो सकते थे।
‎मुझे पता नहीं होता था कि मैं क्या कर रहा हूँ।
‎रोचेस्टर ऑटो ग्लास
‎लेकिन बाक़ी हर कोई सोचता था ‎कि मैं सामान्य बर्ताव कर रहा हूँ।
‎और मैं बहुत विनाशकारी होता था। ‎मैं बहुत हिंसक होता था… बहुत सतर्क।
‎12 साल की उम्र से ही, ‎वॉकर लगातार घर से भाग जाया करता था
‎छोटे-मोटे अपराधों के लिए ‎उसे बार-बार गिरफ़्तार किया गया
‎यहाँ लोट्टो खेलिए
‎मैं कहूँगा कि मेरी ज़िंदगी का ज़्यादातर हिस्सा ‎मैंने सड़कों पर गुज़ारा।
‎मैं बहुत मुसीबतों में फँसा,
‎इमारतों में ज़बरदस्ती घुसा, ‎ज़िंदा रहने के लिए जो करना पड़ा, मैंने किया।
‎जब भी आपको गिरफ़्तार किया जाता है ‎या हिरासत में लिया जाता है,
‎आपको किशोर सुधार केंद्र में ले जाया जाता है।
‎मैं शायद ऐसे दस सुधार केंद्रों में गया था।
‎ये वे जगहें थीं, जहाँ उन्हें मेरी मदद करनी थी,
‎लेकिन उन्होंने मेरा भला करने के बजाय ‎मुझे और नुकसान पहुँचाया।
‎और बढ़ते-बढ़ते यह कैदी बनने तक पहुँच गया।
‎एक वयस्क के रूप में, ‎वॉकर की आपराधिकता बढ़ गई
‎20 से 30 साल की उम्र के बीच, ‎मैंने साढ़े सात जाल जेल में गुज़ारे।
‎तीन चोरियों की कोशिश की
‎ज़्यादातर वे छोटे-मोटे अपराध थे।
‎कसूरवार होने की याचिका पर दोषी ठहराया गया ‎एक साल
‎35 की उम्र तक आते-आते, ‎उसका एक व्यापक आपराधिक रिकॉर्ड था
‎और वह बहुत ज़्यादा नशा करता था
‎मेरी नशे की लत बहुत ज़्यादा थी।
‎मैं अपने विस्मरण पर ‎शराब और ड्रग्स से काबू पाने की कोशिश कर रहा था।
‎एक मिनट आप काबू करते हैं,
‎अगले मिनट वे चीज़ें आपको काबू करने लगती हैं।
‎मैं ख़ुद से डरा हुआ था, ‎क्योंकि मैं बदतर होता जा रहा था।
‎मेरे विस्मरण की अवधि बढ़ती जा रही थी।
‎और मेरा उन पर कोई नियंत्रण नहीं था।
‎शनिवार, 7 जुलाई, 2001
‎जब यह अपराध हुआ तब मैं 37 साल का था।
‎मैंने कोकेन का नशा किया ही था।
‎मुझे पता नहीं था कि मैं क्या कर रहा हूँ, ‎कहाँ जा रहा हूँ।
‎मैं किताब की दुकान पर था।
‎सुबह के 12:35 बजे, ‎वॉकर 'लस्टी लाइफ़' किताब की दुकान में गया
‎लस्टी लाइफ़ ‎प्रेमियों के लिए खिलौने
‎सुबह के 2:39 बजे ‎उसने दुकान के क्लर्क जेम्स कर्री का गला काट दिया
‎कर्री की ख़ून बहने से मौत हो गई ‎और वॉकर अपराध स्थल से भाग निकला
‎पाँच दिन बाद उसे गिरफ़्तार कर लिया गया
‎94बी2819 ‎वॉकर, जेम्स
‎उन लोगों ने मुझे बताया ‎कि मैंने किसी की हत्या की है।
‎उन लोगों ने कहा कि मैंने बयान दिया है।
‎सच है। मैंने उसकी हत्या की थी।
‎मुझे कुछ भी याद नहीं है।
‎वॉकर पर ‎पहली डिग्री की हत्या का इल्ज़ाम लगाया गया,
‎एक ऐसा अपराध जिसकी सज़ा मौत है
‎स्कूल बस
‎रोचेस्टर, न्यूयॉर्क
‎यह तथ्य कि वह किसी की जान ले सकता है, ‎मैं समझ ही नहीं पाई।
‎मुझे दुख हुआ क्योंकि वह मेरा भाई है।
‎मुझे सच में सदमा लगा था।
‎मेरा नाम टोनी वॉकर-कोलमैन है ‎और मैं जेम्स की बहन हूँ।
‎यह इकलौती परिवार की तस्वीर है ‎जिसमें हमारे साथ जेम्स है।
‎हमारे पास जेम्स की ज़्यादा तस्वीरें नहीं हैं।
‎वह हमारा छोटा गोली-मोलू भाई था।
‎पता है, उसे हँसना वगैरह पसंद था।
‎हमारे पास जो था, मेरी माँ उसी में ‎गुज़र-बसर करने की पूरी कोशिश करती थी।
‎अच्छे दिन शानदार होते थे, ‎लेकिन फिर बुरे दिन भी थे।
‎वह बहुत पिया करती थीं।
‎कभी-कभी उन्हें पता ही नहीं होता था ‎कि कौन सा बच्चा घर आ रहा है।
‎जेम्स को सबसे बुरा झेलना पड़ता था।
‎वह उसे तार से या जो भी सामने दिख जाता, ‎उसी से मारती थी।
‎पता है, जब वह नशे में होती थीं, तो…
‎और फिर वह भाग जाता था।
‎कभी-कभी वह ‎एक या दो हफ़्तों के लिए भाग जाता था।
‎कभी-कभी उस समय के दौरान, ‎वह मुसीबत में पड़ जाता था।
‎जेल जाने से पहले तक वह किशोर सुधार केंद्र में गया।
‎वह हमेशा सज़ा ही काटता होता था।
‎मुझे ऐसा समय याद नहीं…
‎जब वह जेल गए बिना पूरा एक साल घर में रुका हो।
‎मुझे लगता है कि वे इसे संस्थागत कहते हैं।
‎एक बच्चे के रूप में, जब भी आपको गिरफ़्तार किया ‎जाता है या हिरासत में लिया जाता है,
‎आपको किशोर सुधार केंद्र में ले जाया जाता है,
‎जहाँ, 70 के दशक में और 80 के दशक की शुरुआत में,
‎इन सुविधाओं को पूर्व-दोषी ‎और बाल शोषणकर्ताओं द्वारा चलाया जाता था।
‎आपको सुरक्षित होना चाहिए, ‎लेकिन आपको लगता है कि आपका शोषण करने के लिए
‎अलग-अलग परिवारों को ठेके पर दिया जा रहा है।
‎मैं इसे आत्सात करता था,
‎क्योंकि पहले मुझे लगता था कि यह मेरी ग़लती है।
‎सोचता था कि वे लोग ऐसा इसलिए ऐसा कर रहे हैं ‎क्योंकि मैंने कुछ बुरा किया है।
‎और, पहले मैं अंदर फटता था…
‎फिर मैं बाहर फटता था…
‎और बाकी सब भूल जाता था।
‎वहीं विस्मरण होता था।
‎ऐसा लगता है कि इसके होने का यही तरीका है।
‎अगर मैं ख़ुद को चोट पहुँचाने में ‎सफल नहीं हो पाता था,
‎तो मैं किसी और को चोट पहुँचाता था।
‎वह ताक़तवर था।
‎और मैंने कुछ चीज़ें सुनी जो मैंने कभी नहीं सुनी थीं।
‎और उसे काफ़ी चीज़ों का एहसास है।
‎मुझे पता है कि वह काफ़ी परेशानियों से गुज़रा है।
‎तो उन सबके ऊपर वह एक और परेशानी थी।
‎उसने जो किया वह ग़लत था।
‎लेकिन ये ज़िम्मेदार शख़्स कौन हैं ‎जिन्होंने अपना काम नहीं किया?
‎किसी ने दखल नहीं दिया।
‎उसके बजाय, उसके अंदर इस तूफ़ान को बढ़ने दिया,
‎और इंतज़ार किया ‎कि वह अपनी ज़िंदगी में अगली ग़लती कब करेगा,
‎जिससे वह आज इस जगह पर पहुँच गया।
‎और मुझे नहीं लगता ‎कि काफ़ी लोगों का इस पर ध्यान जाता होगा।
‎वे एक अपराधी को देखते हैं।
‎और हम…
‎एक ऐसे इंसान को देखते हैं जो मुश्किलों में बड़ा हुआ
‎और जिसे बहुत सारे प्यार और देखभाल की ज़रूरत थी।
‎हमें वही दिखता है।
‎सरकारी जनता सुरक्षा इमारत
‎रोचेस्टर पुलिस विभाग के अफ़सरों के सम्मान में
‎वॉकर को रोचेस्टर पुलिस ने गिरफ़्तार किया था
‎12 जुलाई, 2001 को
‎मेरा नाम जो डॉमिनिक है।
‎मैं अपने पेशे के दौरान ‎हत्या के 200 से 250 केसों में शामिल रहा हूँ।
‎यह केस मेरे शीर्ष 10 में है।
‎इस केस में इस्तेमाल हुई हिंसा की ही बात नहीं है,
‎बल्कि यह ‎उन परिस्थितियों की समग्रता है जो शामिल थीं।
‎इस केस में मैं पीड़ित के बारे में यह बता सकता हूँ,
‎श्री कर्री के बारे में, ‎कि उनके बारे में ज़्यादा जानकारी नहीं थी।
‎अम, मैं उन्हें अकेला रहने वाला कहूँगा।
‎हम असल में किसी भी परिवार के सदस्य से ‎संपर्क नहीं कर पाए।
‎उनके आख़िरी पल शायद उनके लिए भयानक रहे होंगे।
‎उनके पीछे से कोई आया और उसने एक कटर से
‎उनका गला काट डाला।
‎किसी समय पर ख़ून बहने से उनकी मौत हो गई।
‎सच कहूँ तो, इससे बदतर मौत की ‎मैं कल्पना भी नहीं कर सकता।
‎जब जेम्स वॉकर को साक्षात्कार के लिए लाया गया,
‎उस समय उसका बर्ताव जो था, ‎इस केस में वही मेरे लिए सबसे भयानक था।
‎क्योंकि वह बहुत ही शांत और बेफ़िक्र था,
‎उस हिंसक अपराध को लेकर जो उसने किया था
‎और उसका अपराध-स्वीकरण बहुत असामान्य था।
‎हालाँकि अब वह दावा करता है कि ‎कर्री को मारने के बारे में उसे कुछ भी याद नहीं है,
‎गिरफ़्तारी के समय ‎वॉकर ने पुलिस को विस्तृत ब्यौरा दिया था
‎उसने हमसे सिगरेट का डिब्बा माँगा, ‎हमने उसे कुछ सिगरेट दीं
‎और वह खुलकर हमें बताने लगा कि उसने
‎किस तरह से कर्री को मारा।
‎जब मैं उससे बात कर रहा था, मैंने सोचा, ‎"यह बंदा ठीक-ठाक है।"
‎लेकिन ऐसा था जैसे मैं एक सच्चे शैतान को देख रहा था।
‎पता है, वह बंदा सच में शैतान है।
‎बस वहाँ बैठना और बताना ‎कि उसने पीड़ित को कैसे मारा।
‎वह बस, मुझे नहीं पता।
‎वह बात मुझे हमेशा याद रही ‎क्योंकि वह बहुत अजीब था।
‎जहाँ तक जेम्स वॉकर का कहना है ‎कि अपराध के समय वह भावनात्मक रूप से अस्थिर था,
‎मुझे इस बात पर विश्वास नहीं है। ‎मुझे तब भी विश्वास नहीं था और अब भी नहीं है।
‎केंद्रीय जाँच विभाग
‎दुकान के सुरक्षा कैमरा में पहचान हुए जाने के बाद
‎वॉकर को गिरफ़्तार किया गया
‎ठीक है, ‎तो यह उस दुकान के सीसीटीवी का वीडियो है।
‎यहाँ आपको दिखेगा कि जेम्स वॉकर ‎चोरी करने के लिए अपनी हिम्मत जुटा रहा है।
‎यह पीड़ित है, जेम्स कर्री।
‎वह काउंटर के पीछे खड़े हैं
‎और यहाँ पर यह शख़्स जेम्स डगलस वॉकर है।
‎तो ये लोग बस बातचीत कर रहे हैं, ‎कुछ नहीं हो रहा है।
‎और वॉकर वहाँ करीब तीन घंटे के लिए है।
‎मेरे ख़्याल से वह सही वक़्त का इंतज़ार कर रहा है।
‎मैं थोड़ा सा आगे बढ़ा देता हूँ।
‎और आप देखेंगे…
‎जेम्स कर्री बूथ से निकलने वाले हैं।
‎यह जा रहे हैं। कर्री यहाँ पर बूथ से निकल रहे हैं
‎और अब हत्या होने वाली है।
‎यह बहुत जल्दी होता है, पलक झपकते ही।
‎असल में, इस समय हत्या हो रही है।
‎जेम्स कर्री से उनकी ज़िंदगी छीन ली गई।
‎वॉकर यहाँ आता है।
‎वह बूथ के अंदर आता है,
‎अब वह गल्ले को तलाशेगा।
‎शायद गल्ले में कोई गड़बड़ है,
‎एक और दराज है जिसे वह खोल नहीं पा रहा, ‎क्योंकि उसने ऊपर की दराज खोली
‎और उसमें कुछ नहीं है।
‎इसे कैसे खोलते हैं?
‎अब यह चिल्लाकर जेम्स कर्री से कह रहा है, ‎"इसे कैसे खोलते हैं?"
‎मुझे लगता है कि इस समय तक जेम्स कर्री मर चुके थे।
‎वह गल्ले को पोंछ रहा है
‎और आख़िरकार वहाँ से चला जाता है।
‎तो यह कहना कि वह विक्षिप्त था ‎और उसे पता नहीं था कि इस चोरी को करते समय
‎वह क्या कर रहा था, वह कोरी बकवास है, है न?
‎यह केवल इस चोरी के बारे में था और कुछ नहीं।
‎बस इतना ही। सरल और आसान।
‎यह अपराध जेम्स वॉकर ने पहली बार नहीं किया था।
‎उसने अतीत में भी लोगों को काटा है ‎और वही उसका काम करने का तरीका है।
‎कैनन्डेगुआ, न्यूयॉर्क
‎जेम्स कर्री की हत्या करने से सात साल पहले,
‎वॉकर ने लगभग ऐसा ही हमला किया था
‎जिसमें उसने बीयर की टूटी हुई बोतल को ‎हथियार बनाया था
‎वह दर्दनाक था। वह भयानक था।
‎आप ऐसा कुछ कभी भुला नहीं सकते हैं।
‎मैंने इससे निपटना सीख लिया, ‎लेकिन इसका मतलब यह नहीं है कि उस दिन जो हुआ
‎और उससे मैं जिस तरह से बदल गया और ‎उसने मुझसे जो छीन लिया उसके लिए उसे माफ़ कर दूँगा।
‎1994 में, डेविड ओगडेन्स्की रोचेस्टर के केंद्र में
‎वयस्क किताबों की एक दुकान में क्लर्क थे
‎जब सब कुछ हुआ उस समय सुबह के 7:30-7:40 बजे होंगे।
‎डेविड ओगडेन्स्की ‎किताब की दुकान के पूर्व क्लर्क
‎मैंने पीछे से उसकी आवाज़ सुनी ‎और वह एक मुक्के की तरह महसूस हुआ,
‎जैसे किसी ने हल्के से मारा हो।
‎मुझे लगा वह मज़ाक कर रहा था, फिर मैंने नीचे देखा
‎कि वहाँ पर बहुत सारा ख़ून था।
‎उसने मुझे देखा और कहा कि वह मुझे मारने वाला है।
‎वह सिर्फ़ बेरहमी थी और ज़रा भी दया नहीं थी।
‎नहीं… कुछ नहीं, बस, "मैं तुम्हें मारने वाला हूँ।"
‎मुझे लगा कि मेरा अंत समय आ गया है
‎और मैं बस…
‎मैंने उससे कहा कि मेरी एक बेटी है ‎जो अक्टूबर में पैदा होने वाली है।
‎मैंने कहा, "मैं बस अपनी बेटी को देखना चाहता हूँ।"
‎"तुम्हें दुकान से जो भी चाहिए, ‎गल्ले से जो भी चाहिए, वह ले लो।"
‎"मुझे कोई परवाह नहीं। ‎बस अपनी बेटी को देखना चाहता हूँ।"
‎और अचानक, बड़े अचंभे की बात है,
‎और आज दिन तक मुझे यह बात हैरान करती है, ‎वह अचानक रुक गया
‎और उसने मुझे दस मिनट रुकने को कहा।
‎फिर वह बस चला गया।
‎पुलिस ने मुझे बताया ‎कि उन्होंने उसे 15 मिनट बाद पकड़ लिया,
‎जब वह दुकान से चुराए सिक्के एक बड़े झोले में भरकर
‎सड़क पर चल रहा था।
‎मैंने शौचालय में जाकर अपने घाव देखे
‎और मैंने अपने गले से ‎काँच का एक बड़ा सा टुकड़ा निकाला
‎जो टूटी हुई बीयर बोतल का था।
‎मेरे गले पर एक बहुत बड़ा निशान है।
‎मेरे सीने पर भी एक निशान है ‎जहाँ की चमड़ी फट गई थी।
‎कुल मिलाकर करीब 13 अलग-अलग घाव हैं।
‎डेविड ओगडेन्स्की पर हमला करने के लिए वॉकर को
‎अधिकतम आठ साल की सज़ा हुई
‎केवल पाँच साल की सज़ा के बाद, ‎1999 के दिसंबर में उसे परोल पर रिहा कर दिया गया
‎मैं समझ नहीं पाया ‎और कोई मुझे स्पष्टीकरण नहीं दे पाया
‎कि उसे इस तरह से सज़ा क्यों मिली।
‎जब मैंने सवाल किया तो मुझे कोई जवाब नहीं मिला।
‎मैं यह सोचता हूँ ‎कि अगर वह ज़्यादा समय जेल में रहा होता,
‎तो जिस बंदे को उसने मारा, वह अब भी ज़िंदा होता ‎और अपने परिवार के साथ होता।
‎बफ़ैलो, न्यूयॉर्क
‎वॉकर ने सितंबर 2000 में ‎अपने परोल की शर्तों को उल्लंघन किया
‎और उसे एक ड्रग उपचार कार्यक्रम पर रखा गया
‎सिंथिया मूनी मई 2001 में वॉकर की परोल अफ़सर बनीं
‎जब मैं पहली बार श्री वॉकर से मिली थी, ‎तो मैंने उसे एक संदेश दिया था
‎और वह यह था कि मैं उसे ज़िंदगी का रास्ता बदलने का
‎हर मौका दूँगी।
‎लेकिन फिर भी वह उसका चुनाव होगा।
‎मूनी ने वॉकर को उस व्यवहार से निपटने में ‎मदद करने का प्रयास किया
‎जो उन्होंने महसूस किया कि उसके अपराध का कारण था
‎श्री वॉकर की देखरेख में मेरी मुख्य चिंता ‎उसके मादक द्रव्यों के सेवन की थी।
‎क्योंकि इसका सीधा संबंध ‎हिंसा के लिए उसकी प्रवृत्ति से है
‎और उसके आपराधिक आचरण में गहराई से निहित है।
‎उसके परोल देखरेख की शुरुआत से करीब डेढ़ महीने बाद,
‎उसने मुझे हमेशा की तरह रिपोर्ट किया, ‎एक नियमित कार्यालय रिपोर्ट की तरह
‎और उसने मेरे सामने खुलासा किया ‎कि सप्ताहांत पर उसने फिर से नशा किया।
‎मैंने उससे कहा, ‎"तुम सीधे अपने नशा उपचार सलाहकार के पास जाओ,
‎एक योजना बनाओ, ‎गहन योजना और मुझे वहाँ से फ़ोन करो।"
‎और उसने किया। ‎उसने ठीक वही किया जो मैंने उससे करने को कहा था।
‎वह सीधे अपने उपचार सलाहकार के पास गया
‎और उन लोगों ने एक गहन उपचार योजना तैयार की
‎ताकि उसके फिर से नशा करने की बात से निपट सकें।
‎उसके बाद उसने मुझे कभी संपर्क नहीं किया।
‎इस घटना के एक महीने से भी कम समय में, ‎वॉकर ने जेम्स कर्री की हत्या कर दी
‎अगली बार जब मैं जेम्स वॉकर से मिली,
‎वह हिरासत में था।
‎जेम्स बहुत हताश, बेहद चुप नज़र आया।
‎यहाँ तक कि उसके हाव-भाव भी ‎उदासीनता दर्शा रहे थे।
‎जैसे उसे इस बात का एहसास हुआ हो ‎कि उसने अपनी ज़िंदगी बर्बाद कर ली।
‎पर फिर से, वह इस बात पर केंद्रित था ‎कि उसने अपनी ज़िंदगी बर्बाद कर ली,
‎न कि वह जो उसने ली थी।
‎मैं यह नहीं कह सकती ‎कि उसकी मदद करके मुझे पछतावा हुआ है।
‎काश मुझे कभी पछतावा न हो।
‎काश मुझे लोगों की मदद करने का कभी पछतावा न हो।
‎लेकिन उसे जो मदद दी गई थी, ‎उसने उसे न लेने का चुनाव किया।
‎तो, यह उसकी ज़िम्मेदारी है।
‎मुझे लगता है कि अगर उसका विस्मरण असली है, ‎तो वह इसलिए क्योंकि वह ऐसा चाहता है।
‎वह अपने मानसिक स्वास्थ्य का ध्यान नहीं रखता, ‎नशे की लत के बारे में कुछ नहीं करता,
‎और फिर लोगों को काटने और मारने और हिंसक चीज़ें ‎करने के लिए उसे एक बहाने की तरह इस्तेमाल करता है।
‎तो मैं नहीं मानती कि यह उसकी ग़लती नहीं है।
‎यह पूरी तरह से उसकी ग़लती है ‎और पूरी तरह से उसकी ज़िम्मेदारी है।
‎रोचेस्टर, न्यूयॉर्क
‎जेम्स कर्री की हत्या के लिए जेम्स वॉकर को
‎मौत की सज़ा सुनाने की संभावना थी
‎जेम्स वॉकर के पास बचने की कोई संभावना नहीं थी।
‎कोई ऐसा जिसने बचपन में ‎बहुत सारे मानसिक आघात सहे हों
‎और मानसिक बीमारी का इलाज न करवाया हो ‎और उसकी नशे की लत बढ़ती गई हो,
‎इससे उनके तनाव को संभालने पर असर पड़ता है।
‎इसके कारण वे तीव्र इच्छाओं से ‎आसानी से प्रभावित हो जाते हैं
‎और डरावने, भयानक अपराध करते हैं।
‎गिरफ़्तारी के कुछ महीनों बाद,
‎न्यूयॉर्क के मृत्युदंड रक्षक कार्यालय ने ‎वॉकर के केस को संभाला
‎मैं बिल ईस्टन हूँ।
‎मैं रोचेस्टर में एक वकील हूँ ‎और मैंने जेम्स वॉकर का प्रतिनिधित्व किया था।
‎मैं निश्चित रूप से बहुत नर्मदिल हूँ। ‎इस पर मुझे गर्व है।
‎न्यूयॉर्क राज्य ‎अपील की अदालत
‎जब मैं जेम्स से मिला ‎और उसका प्रतिनिधित्व करना शुरू किया,
‎हमने तुरंत उसके बारे में जितने हो सकें उतने रिकॉर्ड ‎निकाले और उसके अतीत के बारे में जितनी गहराई से
‎जाँच कर सकते थे, की।
‎और छह हफ़्तों में ही,
‎हमारे पास हद से ज़्यादा रिकॉर्ड थे
‎जो उसके मानसिक आघात वाले बचपन को दर्शा रहे थे।
‎जेम्स, उसकी माँ के सात बच्चों में से एक था, ‎जो सात अलग-अलग पिताओं द्वारा हुए थे।
‎उसके बचपन में दुर्व्यवहार था, ‎अनदेखा किया जाना था
‎और माता-पिता के मार्गदर्शन का पूर्ण अभाव था।
‎ये विस्तृत जानकारियाँ डरा देने वाली हैं।
‎"जब वह 16 महीने का था,
‎एक अज्ञात वयस्क ने ‎जेम्स को जलते हुए स्टोव पर रख दिया था।"
‎"जेम्स को दूसरे और तीसरे डिग्री के जलने के कारण ‎अस्पताल में भर्ती कराया गया,
‎उसके कूल्हों पर ग्रिल का निशान बन गया था।"
‎जेम्स के घाव भरकर…
‎…उसे छुट्टी मिलने में 12 दिन लगे थे।
‎और उसके परिवार में ‎लोगों की हत्या होने की हिंसा का इतिहास था।
‎न्यायाधीशों की पीठ नियमावली
‎जेम्स के पिता एक डरावने, हिंसक आदमी थे
‎और जब जेम्स 15 साल का था
‎तब उनकी गोली मारकर हत्या कर दी गई थी।
‎तो वह ऐसे परिवार में बड़ा हुआ ‎जो हिंसा से बना या बिगड़ा था।
‎उसके पास गंभीरता को कम करने वाले सबूत थे।
‎यह अपराध से बचने का बहाना नहीं है,
‎लेकिन इससे अपराध का संदर्भ पता चलता है।
‎हमने बताया कि जेम्स वॉकर के लिए
‎मौत की सज़ा क्यों अनुचित होगी।
‎ईस्टन ने एक रिपोर्ट तैयार की
‎जिसे उन्होंने मुक़दमे से पहले
‎जिला अटर्नी के कार्यालय में पेश किया
‎ऐसे कई लोग हैं जो शराब ‎या नशीली दवाओं की लत से पीड़ित हैं,
‎और कई बच्चे हैं जो तलाक़शुदा घर से हैं।
‎दूसरों की परवरिश शराबी माता-पिता ने की है।
‎कुछ अपने माता-पिता की कैद ‎या उनके परिवार में हिंसा का अनुभव करते हैं।
‎कुछ के माता-पिता हिंसा का शिकार हो जाते हैं।
‎लेकिन इस केस की असाधारण बात यह है
‎कि जेम्स के पास एक नहीं बल्कि ये सारे कारक थे।
‎यह एक ऐसा शख़्स है ‎जिसका जीवन बुरी तरह से विकृत हो गया था
‎और वह उन कारकों के आगे झुक गया, ‎जिनके आगे हम भी झुक गए होते
‎अगर हम उसकी जगह होते।
‎ईस्टन की रिपोर्ट के आधार पर
‎अभियोग पक्ष के वकीलों ने जेम्स वॉकर के लिए ‎मौत की सज़ा न माँगने की सहमति दी
‎उसके बजाय, उसके दोषारोपण के बाद,
‎उसे परोल की संभावना के बिना ‎आजीवन कारावास की सज़ा सुनाई गई
‎मुझे जेम्स से बहुत निराशा हुई ‎जब मुझे पता चला कि उसने क्या किया है।
‎आपके पास किसी की जान लेने का अधिकार नहीं है। ‎वह भगवान का है।
‎बड़े होते समय वॉकर का सबसे करीबी रिश्ता
‎उसके बड़े भाई टेडी से था
‎मैं थियोडोर वॉकर हूँ ‎और मैं सातों भाई-बहनों में सबसे पहला हूँ।
‎जब मैंने अपना जीवन प्रभु को समर्पित कर दिया, ‎तब मैं लगभग 22 साल का था।
‎हमारी ज़िंदगी सबसे अच्छी नहीं थी।
‎मतलब, हमें गुज़ारा करना पड़ता था।
‎बिम मॉमा रोज़ किराना ‎खुला है
‎हम ब्रेड पर शक्कर लगाते थे,
‎पता है, वही हमारा खाना होता था।
‎हमारा पालन-पोषण मुश्किल था।
‎पता है, मैं मेहनत करता था और मैं चरस और कोकेन ‎बेचता था, उस तरह के काम।
‎लेकिन मुझे लगता है ‎कि जहाँ तक चेरी-चकारी की बात है,
‎उसने मुझसे थोड़ी ज़्यादा अति कर दी।
‎मेरा भाई जेम्स हमेशा ‎भौतिक रूप से अपनी मौजूदगी महसूस करवाता था।
‎अगर वह नाराज़ हो जाता था, ‎तो उसे संभालना मुश्किल था।
‎बाज़ार
‎मैं कहूँगा कि आठ साल की उम्र से ‎यह सच में दिखना शुरू हो गया था
‎कि जब उसे गुस्सा आता था ‎तो कोई कुछ भी नहीं कर सकता था।
‎वह अलग इंसान बन जाता था ‎और उसका बर्ताव काबू से बाहर होता था।
‎जैसे, आप उसे रोक नहीं सकते। ‎वह आपकी नहीं सुनेगा। वह चला जाएगा।
‎मेरे दिमाग में हमेशा से यह था ‎कि जेम्स किसी दिन हद पार करेगा, जहाँ से वह कभी
‎लौटकर नहीं आ पाएगा।
‎मैंने कभी यह बात कही नहीं ‎क्योंकि मैं इसे मानना नहीं चाहता था,
‎लेकिन सारे संकेत इसी ओर इशारा कर रहे थे।
‎थियोडोर वॉकर ने 20 साल से
‎न तो अपने भाई से बात की है, ‎न ही उसकी आवाज़ सुनी है, उसकी कैद के बाद से
‎मेरा विस्मरण मेरे और मेरी माँ के बीच का राज़ था।
‎वह नहीं चाहती थी कि दूसरे बच्चों को ‎मेरी इस समस्या के बारे में पता चले।
‎और वह नहीं चाहती थी कि मुझे ऐसा लगे ‎कि मुझसे औरों से अलग बर्ताव किया जाएगा।
‎जब मैं विस्मरण में जाने वाला होता था, ‎तो मेरे पास हमेशा एक घर होता था
‎और विस्मरण से बाहर निकलते समय,
‎मैं अकसर ऐसी जगहों पर जागता था ‎जिनका मुझे कोई अंदाज़ा नहीं होता था।
‎मैं एक बच्चा हूँ। ‎मुझे मेरे भाइयों और बहनों के साथ होना चाहिए।
‎और मैं किसी इमारत के पीछे जाग रहा हूँ।
‎और मैं घर भी नहीं जा सकता ‎क्योंकि मुझे पता नहीं था कि मैं कहाँ पर हूँ।
‎मैं डरा हुआ था। मुझे नहीं पता था ‎कि क्या होने वाला है या कब होने वाला है।
‎ऐसा तब होता था जब कोई मुझ पर चिल्लाता था ‎या कोई मुझसे दुर्व्यवहार करता था।
‎मुझे कुछ याद नहीं रहता था ‎क्योंकि मैं याद नहीं रखना चाहता था।
‎मैंने जो सुना वह बिल्कुल अभूतपूर्व है।
‎उसने अपना दिल खोलकर रख दिया।
‎इससे मुझे अब समझ आया
‎कि मैंने उसके साथ जो अनुभव किया है ‎जब उसे विस्मरण होता था,
‎पता है, क्योंकि मुझे तब लगता था…
‎वह बस जेम्स है, ‎क्योंकि वह हमेशा ही दिक्कतें खड़ी करता था।
‎लेकिन अब हमें पता है ‎कि उसे असल में याद ही नहीं आता था
‎कि उसने अभी-अभी क्या किया।
‎वह अपनी निजी बातें किसी से साझा नहीं करता था।
‎वह उन्हें दबाकर रखता था,
‎लेकिन यह वाला जेम्स, जो अभी यहाँ बात कर रहा है…
‎यह बदला हुआ जेम्स है।
‎हाँ, यह मुझे थोड़ा भावुक कर रहा है…
‎सच कहूँ तो, हाँ।
‎मैं अब पहले से बेहतर इंसान हूँ।
‎गिरफ़्तारी वाले दिन से ही मैं दवाइयाँ ले रहा हूँ।
‎मैंने 20 साल में, अपने पर
‎या किसी और पर…
‎हिंसा नहीं की है।
‎शायद मुझे बाकी सारी ज़िंदगी दवाइयों की ‎और एक मनोचिकित्सक की ज़रूरत पड़ेगी,
‎और यह उस अपराध के कारण नहीं है जो मैंने किया था।
‎मुझे इनकी ज़रूरत अपराध होने के पहले से थी।
‎अपने पहले साक्षात्कार के चार महीनों बाद,
‎जेम्स वॉकर ने और सवालों का जवाब देने पर सहमति दी
‎वह अपने मानसिक स्वास्थ्य का ध्यान नहीं रखता, ‎नशे की लत के बारे में कुछ नहीं करता,
‎और फिर लोगों को काटने और मारने
‎और हिंसक चीज़ें करने के लिए ‎उसे एक बहाने की तरह इस्तेमाल करता है।
‎सच बात यह है कि…
‎जब मुझे मदद की ज़रूरत थी, मैंने माँगी थी।
‎मैं सलाहकार और मनोचिकित्सक को बताता था, ‎"मैं इस चीज़ से गुज़र रहा हूँ
‎और मेरे पास दवाइयाँ नहीं हैं।"
‎रुकिए
‎"ठीक है, हाँ। अगले हफ़्ते आना।"
‎तो ऐसा नहीं है ‎कि मैं पूरी तरह से नशीली दवाओं पर निर्भर था।
‎दवाइयाँ न होने के कारण, मैं असलियत से परे हो गया।
‎लेकिन मैं अभी आपके सामने बैठा हूँ।
‎मैं वह इंसान नहीं हूँ।
‎मैं वह इंसान फिर कभी नहीं बनूँगा।
‎अब मुझे यह कहने में शर्म नहीं आती, ‎"सुनो, मुझे मदद की ज़रूरत है।"
‎आपको क्या लगता है कि आपने ‎वयस्क किताबों की दुकानों में काम करने वाले पुरुषों पर
‎दो समान हमले क्यों किए?
‎ख़ैर, ईमानदारी से कहूँ तो,
‎क्योंकि जब मैं बचपन में सड़कों पर पल-बड़ रहा था,
‎उन जगहों पर ‎उन लोगों ने मुझे सबसे ज़्यादा चोट पहुँचाई थी।
‎उतना ही आसान जवाब है।
‎अगर आप शहर के केंद्र में हैं
‎तो आपको खाने को मिल जाएगा, ‎कपड़े मिल जाएँगे, आप कुछ भी कर सकते हैं।
‎लेकिन उन जैसे लोग
‎उन चीज़ों से बच्चों को लुभाते थे ‎और उन्हें नुकसान पहुँचाते थे,
‎और मैं उन बच्चों में से एक था ‎जिसे उन्होंने नुकसान पहुँचाया था।
‎मानसिक रूप से, ‎मैं उन लोगों को मुझे नुकसान पहुँचाते हुए देखता
‎और मैंने जो किया वह कर दिया।
‎वह अपनी निजी बातें किसी से साझा नहीं करता था। ‎वह उन्हें दबाकर रखता था,
‎लेकिन यह वाला जेम्स, जो अभी यहाँ बात कर रहा है…
‎यह बदला हुआ जेम्स है।
‎यह प्रगति है और जब मेरे भाई की बात आती है
‎तो मुझे हर एक चीज़ करनी होगी।
‎और मैं उसे वह सारा सकारात्मक सुदृढ़ीकरण ‎देना चाहता हूँ जो मैं उसे दे सकता हूँ
‎ताकि वह जो कर रहा है उसे जारी रख सके। ‎तुम बदलना मत।
‎यह सुनना बहुत कठिन था।
‎वह… सिर्फ़ उनकी आवाज़ सुनने से ही
‎मेरे 20 सालों के संघर्ष और बदलाव को मायने मिल गए।
‎मेरे लिए वह इंसान बनना जो मैं अभी हूँ, ‎वह मेरे लिए इनाम था।
‎पता है, मैं बहुत समय तक ख़ुद से डरता था,
‎क्योंकि मैं ख़ुद को जानता नहीं था।
‎लेकिन अब मैं जानता हूँ तो डरने के लिए कुछ नहीं है।
‎संवाद अनुवादक: अदिति जैन